Z A P I S N I K
 
21. sjednice Vijeća Mjesnog odbora Oporovec
održane 23. veljače 2023. u prostorijama Mjesne samouprave, Oporovečki vinogradi 
u 18 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 20. sjednice.

Predsjednik Vijeća predlaže dopunu dostavljenog dnevnog reda. 

1. [bookmark: _Hlk128326803]Popis potreba za gradnjom nedostajuće vodoopskrbe i odvodnje na području Mjesnog odbora Oporovec – donošenje zaključka;
2. Izgradnja javnog kanala u Oporovečkim Majdakima – donošenje zaključka;
3. Interventno održavanje okoliša zbog ugrožavanja prometa u ulicama Prašnica i Lozica – donošenje zaključka;
4. Problem niskog napona električnom energijom u ulici Oporovečki vinogradi 133 – donošenje zaključka;
5. Zahtjev za dostavu pitke vode cisternom Oporovečki vinogradi 124A – donošenje zaključka;

U točki 4. proširuje se zahtjev za postavljanje spremnika za staklo na lokaciji Varoška 42.

Vijeće prihvaća izmjenu dnevnog reda te nove točke postaju točka 2.-6., a dosadašnje točka 2.-6. postaju točke 7.-11. 

Vijeće jednoglasno prihvaća i utvrđuje

DNEVNI RED

1. Izvješće o radu Vijeća Mjesnog odbora Oporovec u 2022.
1. Popis potreba za gradnjom nedostajuće vodoopskrbe i odvodnje na području Mjesnog odbora Oporovec – donošenje zaključka;
1. Izgradnja javnog kanala u Oporovečkim Majdakima – donošenje zaključka;
1. Interventno održavanje okoliša zbog ugrožavanja prometa u ulicama Prašnica i Lozica – donošenje zaključka;
1. Problem niskog napona električnom energijom u ulici Oporovečki vinogradi 133 – donošenje zaključka;
1. Zahtjev za dostavu pitke vode cisternom Oporovečki vinogradi 124A – donošenje zaključka;
1. Prijedlog utroška sredstava s pozicije „Ostali nespomenuti rashodi poslovanja“ – donošenje zaključka;
1. Horizontalna prometna signalizacija u ulici Lozica i ulici Oporovečki vinogradi – donošenje zaključka; 
1. Prijedlog za uklanjanjem i izmještanjem zelenog otoka u ulici Oporovečki Majdaki i postavljanjem spremnika za staklo u Varoškoj 42 – donošenje zaključka; 
1. Prijedlog za čišćenjem potoka Črnjak – donošenje zaključka 
1. Pitanja, prijedlozi i obavijesti


Ad 1. Izvješće o radu Vijeća Mjesnog odbora Oporovec u 2022.

Predsjednik je predstavio Izvješće o radu Vijeća Mjesnog odbora Oporovec u 2022. godini. 

	Nakon kratke rasprave, Vijeće jednoglasno, donosi

ZAKLJUČAK
o usvajanju Izvješća o radu Vijeća Mjesnog odbora Oporovec u 2022.

	Vijeće prihvaća Izvješće o radu Mjesnog odbora Oporovec u 2023.


Ad 2. Popis potreba za gradnjom nedostajuće vodoopskrbe i odvodnje na području Mjesnog odbora Oporovec

Predsjednik je predstavio potrebe za gradnju nedostajuće vodoopskrbe i odvodnje na području Mjesnog odbora Oporovec.

	Nakon kratke rasprave, Vijeće jednoglasno, donosi

ZAKLJUČAK
o usvajanju Popisa potreba za gradnjom nedostajuće vodoopskrbe i odvodnje na području Mjesnog odbora Oporovec

	Vijeće usvaja Popis potreba za gradnjom nedostajuće vodoopskrbe i odvodnje na području Mjesnog odbora Oporovec.

	Vodopskrba: Đurini, Oporovečki vinogradi, Graduši, Rebićev brijeg, Lozica 56-56D, Novoselečki put 97A-97B.
	Odvodnja: Đurini, Oporovečki vinogradi, Graduši, Rebićev brijeg, Lozica 56-56D, Novoselečki put 97A-97B, Varoška 4B, Oporovečki Majdaki 24-41.

Popis se prosljeđuje Vijeću Gradske četvrti Gornja Dubrava na pisani zahtjev Vijeća Gradske četvrti Gornja Dubrava.


Ad 3. Izgradnja javnog kanala u Oporovečkim Majdakima

Predsjednik je izvijestio vijećnike o zahtjevu Vijeća Gradske četvrti Gornja Dubrava o izgradnji javnog kanala u Oporovečkim Majdakima. Zatražen je obuhvat nedostajuće infrastrukture. Izvidom na terenu uočeno je da se radi o Oporovečkim Majdakima od kbr. 24 do kbr.41.

	Nakon kratke rasprave, Vijeće jednoglasno, donosi

ZAKLJUČAK
o izgradnji javnog kanala u Oporovečkim Majdakima

	Vijeće informira Gradsku četvrt Gornja Dubrava o obuhvatu izgradnje javnog kanala u Oporovečkim Majdakima od kbr. 24 do kbr. 41.


Ad. 4. Interventno održavanje okoliša zbog ugrožavanja prometa u ulicama Prašnica i Lozica

Predsjednik informira vijećnike o potrebi interventnog održavanja okoliša zbog ugrožavanja prometa u ulicama Prašnica i Lozica.

	Nakon kratke rasprave, Vijeće jednoglasno, donosi

ZAKLJUČAK
o interventnom održavanju okoliša zbog ugrožavanja prometa u ulicama Prašnica i Lozica

	Zadužuju se nadležne službe za interventno održavanje okoliša zbog ugrožavanja prometa u ulici Prašnica u zoni raskrižja s Varoškom, Lozicom u zoni raskrižja sa Loborincima i Sunčanom i Lozicom u zoni raskrižja s Prašnicom Gornjom.


Ad. 5. Problem niskog napona električnom energijom u ulici Oporovečki vinogradi 133

Predsjednik informira vijećnike o zahtjevu građana koji su se požalili na niski napon električne energije na adresi Oporovečki vinogradi 133.

	Nakon kratke rasprave, Vijeće jednoglasno, donosi

ZAKLJUČAK
o rješavanju problema niskog napona električnom energijom u Oporovečkim vinogradima 133

Zadužuju se nadležne službe da provjere stanje na terenu i pripreme preduvjete za rješavanje problema niskog napona električnom energijom na adresi Oporovečki vinogradi 133 u suradnji s HEP-om, DP Elektra Zagreb.


Ad. 6. Zahtjev za dostavu pitke vode cisternom Oporovečki vinogradi 124A

Predsjednik informira vijećnike o zahtjevu Roberta Alikića za dostavu pitke vode cisternom na adresu Oporovečki vinogradi 124A do izgradnje vodoopskrbne mreže.

	Nakon kratke rasprave, Vijeće jednoglasno, donosi

ZAKLJUČAK
o dostavu pitke vode cisternom na adresu Oporovečki vinogradi 124A

Zadužuju se nadležne službe za besplatnu dostavu 5m3 pitke vode cisternom na adresu Oporovečki vinogradi 124A.


Ad. 7. Prijedlog utroška sredstava s pozicije „Ostali nespomenuti rashodi poslovanja“

Predsjednik informira vijećnike o zahtjevu za specifikaciju troškova s pozicije „Ostali nespomenuti rashodi poslovanja“.

	Nakon kratke rasprave, Vijeće jednoglasno, donosi

ZAKLJUČAK
o utrošku sredstava s pozicije „Ostali nespomenuti rashodi poslovanja“

Vijeće Mjesnog odbora Oporovec sredstva s pozicije „Ostali nespomenuti rashodi poslovanja“ utrošit će na manifestaciju Jesen u Oporovcu te za troškove potrošnog materijala čiju specifikaciju će dostaviti.


Ad. 8. Horizontalna prometna signalizacija u ulici Lozica i ulici Oporovečki vinogradi

Predsjednik informira vijećnike o zahtjevu građana za iscrtavanje horizontalne prometne signalizacije za zabranu zaustavljanja i parkiranja u zonama raskrižja na ulicama Lozica i Oporovečki vinogradi. Parkirana vozila onemogućavaju pristup komunalnim vozilima i vozilima hitnih službi.

	Nakon kratke rasprave, Vijeće jednoglasno, donosi

ZAKLJUČAK
o iscrtavanju horizontalne prometne signalizacija u ulicama Lozica i Oporovečki vinogradi

Zadužuju se nadležne službe da utvrde stanje na terenu i iscrtaju horizontalnu prometnu signalizaciju za zabranu zaustavljanja i parkiranja u zonama raskrižja na ulicama Lozica i Oporovečki vinogradi od raskrižja ulice Lozica i Prašnica Gornja do raskrižja ulice Lozica i Loborinci i Sunčana te od raskrižja ulice Oporovečki vinogradi i Varoške do raskrižja ulice Oporovečki vinogradi i Oporovečkim Majdaka.


Ad. 9. Prijedlog za uklanjanjem i izmještanjem zelenog otoka u ulici Oporovečki Majdaki i postavljanjem spremnika za staklo u Varoškoj 42

Predsjednik informira vijećnike o zahtjevu građana za uklanjanjem i izmještanjem dijela zelenog otoka u ulici Oporovečki Majdaki i postavljanjem spremnika za staklo u Varoškoj 42.

	Nakon kratke rasprave, Vijeće jednoglasno, donosi

ZAKLJUČAK
o uklanjanju i izmještanju zelenog otoka u ulici Oporovečki Majdaki i postavljanju spremnika za staklo u Varoškoj 42

Zadužuju se nadležne službe da uklone spremnike za plastiku i papir s kčbr. 4617, k.o. Granešina Nova u ulici Oporovečki Majdaki pored kčbr. 4616, k.o. Granešina Nova, a preostali spremnik za staklo izmjeste na kčbr. 4617, k.o. Granešina Nova pored kčbr. 4620, k.o. Granešina Nova te postave spremnik na staklo na kčbr. 7799, k.o. Granešina Nova na adresi Varoška 42.


Ad. 10. Prijedlog za čišćenjem potoka Črnjak

Predsjednik informira vijećnike o sastanku s Hrvatskim vodama o čišćenju potoka Črnjak. Informirao je o zahtjevu Hrvatskih voda za ishođenje suglasnosti za izvođenje radova investitora Hrvatskih voda.

	Nakon kratke rasprave, Vijeće jednoglasno, donosi

ZAKLJUČAK
o čišćenju potoka Črnjak

Nakon što Vijeće Mjesnog odbora Oporovec ishodi suglasnosti, na temelju suglasnosti zadužuju se Hrvatske vode za čišćenje vodotoka potoka Črnjak.



Ad 11. Pitanja, prijedlozi i obavijesti.

Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora.


Završeno u 18:45 sati.

KLASA: 024-08/23-003/410
[bookmark: _GoBack]URBROJ: 251-13-11-5/006-23-2
U Zagrebu, 23. veljače 2023.
        Predsjednik Vijeća Mjesnog odbora Oporovec

Ivica Zadro
